Anna av Slesvig-Holsten-Sønderborg

Anna av Slesvig-Holsten-Sønderborg (født 8. oktober 1577, død 30. januar 1616) var en dansk-tysk prinsesse som var hertuginne av Pommern fra 1601–1606.

Hun var datter av Hans den yngre av Sønderborg i hans første ekteskap med Elisabeth av Braunschweig-Grubenhagen. Før Anna ble gift oppholdt hun seg på Gottorp. Enkemannen Bogislaw XIII av Pommern-Barth (1544–1606) benyttet sin søster Anna av Mecklenburg-Schwerin og dennes stedatter, enkedronning Sophie av Danmark, til å be om Annas hånd.  Paret ble gift i Sønderborg den 30. mai 1601, men hertug Bogislaw døde allerede den 7. mars 1606. Paret fikk ingen barn. Heretter oppholdt Anna seg i sitt hus i Frantzburg eller på godset Sandershagen.

Hun overlevde sin mann med 9 år, og døde 38 år gammel den 30. januar 1616 i Franzburg. Anna ble begravet i den nye slottskirken i Stettin. Hans den yngre forsøkte etter hennes død å få medgiften refundert, men uten hell.

Referanser 

Huset Slesvig-Holsten-Sønderborg
Personer fra Sønderborg
Fødsler i 1577
Dødsfall i 1616